CELEX: 32004F0106(01)
Language: mt
Date: 2003-11-27 00:00:00
Title: Att tal-Kunsill tas-27 ta' Novembru 2003 li jikteb, fuq il-bażi ta' l-Artikolu 43(1) tal-Konvenzjoni dwar l-Istabbiliment ta' Uffiċċju Ewropew tal-Pulizija (Konvenzjoni Europol), Protokoll li jemenda dik il-Konvenzjoni (2004/C 2/01)

19/Vol. 8            MT                              Il-Ġurnal Uffiċjali ta’ l-Unjoni Ewropea                                                   253

32004F0106(01)

C 2/1                                          IL-ĠURNAL UFFIĊJALI TA’ L-UNJONI EWROPEA                                                     6.1.2004

                                                         ATT TAL-KUNSILL
                                                     tas-27 ta’ Novembru 2003
            li jikteb, fuq il-bażi ta’ l-Artikolu 43(1) tal-Konvenzjoni dwar l-Istabbiliment ta’ Uffiċċju Ewropew
                           tal-Pulizija (Konvenzjoni Europol), Protokoll li jemenda dik il-Konvenzjoni

                                                                   (2004/C 2/01)

            IL-KUNSILL TA’ L-UNJONI EWROPEA,

            Wara li kkunsidra l-Konvenzjoni dwar l-Istabbiliment ta’ Uffiċċju Ewropew tal-Pulizija (Konvenzjoni Europol)(1),
            u b’mod partikolari l-Artikolu 43 (1) tagħha,
            Wara li kkunsidra l-inizjattiva ta-Renju tad-Danimarka (2),
            Wara li kkunsidra l-opinjoni tal-Parlament Ewropew (3);
            Wara li kkunsidra l-opinjoni tal-Bord tal-Maniġment ta’ l-Europol (4),

            Billi:
            (1)      Skond l-Artikolu 30(2) tat-Trattat dwar l-Unjoni Ewropea, fi żmien perjodu ta’ ħames snin wara d-dħul
                     fis-seħħ tat-Trattat ta’ Amsterdam fl-1 ta’ Mejju 1999, il-Kunsill għandu jippromwovi koperazzjoni f’numru
                     ta’ żoni differenti, inter alia, permezz ta’ l-Europol.
            (2)      Il-Kunsill Ewropew ta’ Tampere f’Ottubru ta’ l-1999 iddikjara li l-Europol għandha parti (rwol) importanti
                     fir-rigward ta’ koperazzjoni bejn l-awtoritajiet ta’ l-Istati Membri fil-qasam ta’ l-investigazzjoni ta’ kriminalita
                     li taqsam fil-konfini fl-appoġġ tal-prevenzjoni, analiżi u investigazzjoni tal-kriminalita ma’ l-Unjoni kollha.
                     Il-Kunsill Ewropew talab lill-Kunsill biex jipprovdi lill-Europol bl-appoġġ meħtieġ,

            IDDEĊIEDA jikteb il-Protokoll mehmuż li jemenda l-Konvenzjoni dwar l-Istabbiliment ta’ Uffiċċju Ewropew
            tal-Pulizija (Konvenzjoni Europol), iffirmat illum mir-rappreżentanti tal-gvernijiet ta’ l-Istati Membri, u

            JIRRAKKOMANDA li l-Istati Membri jadottaw dan il-Protokoll skond ir-rekwiżiti kostituzzjonali rispettivi
            tagħhom.

            Magħmul fi Brussell, 27 ta’ Novembru 2003.

                                                                                                   Għall-Kunsill
                                                                                                    Il-President
                                                                                                   R. CASTELLI

            (1)   ĠU C 316, 27.11.95, p. 2.
            (2)   ĠU C 172, 18.07.02, p. 15.
            (3)   Opinjoni mogħtija fid-9 ta’ April 2003 (għandha mhix ippubblikata fil-Ġurnal Uffiċjali).
            (4)   Opinjoni mogħtija fil-31 ta’ Ottubru 2002; opinjoni addizzjonali mogħtija fl-24 ta’ Ġunju 2003.
 ---pagebreak--- 254     MT                               Il-Ġurnal Uffiċjali ta’ l-Unjoni Ewropea                                           19/Vol. 8

                                          DIKJARAZZJONI MILL-KUNSILL

      Il-Kunsill jaqbel li l-istruzzjoni mogħtija lill-Europol biex jitratta l-’frodi’ bħala waħda mill-forom ta’ delitti
      msemmija fl-Anness għall-Konvenzjoni tal-Europol tagħti, safejn huma kkonċernati l-frodi tat-taxxa u
      l-frodi doganali, kompetenzi lill-Europol biss fil-qasam tat-titjib ta’ l-effettività u l-kooperazzjoni ta’
      l-awtoritajiet kompetenti ta’ l-Istati Membri responsabbli għat-tħaddim tas-sistema ta’ infurzar tal-liġi
      kriminali u mhux l-awtoritajiet tagħhom responsabbli li jiżguraw it-teħid ta’ taxxi u ta’ sisa doganali.